OzLabs/hebrew-wiki-articles huggingface dataset:
ד' באב

על פי הלוח העברי הקבוע, פרשת בר המצווה של ילד שנולד בד' אב היא פרשת דברים.

==חגים ומועדים==
* ימי בין המצרים והיום הרביעי של תשעת הימים שלפני תשעה באב, בימים אלה נהוג לפי מנהג יהודי אשכנז שלא לאכול בשר ולא לשתות יין כחלק ממנהגי האבלות על חורבן שני בתי המקדש

==אירועים היסטוריים==
* שקילת התרומה לבית המקדש השני בעליית עזרא הסופר
* תחילת בניית חומות ירושלים בימי נחמיה, בראשית שיבת ציון (לפי המקרא והמסורת היהודית)

==נולדו==
* ה'תרנ"א – שמואל דיין, חבר הכנסת (נפטר ב-ה'תשכ"ח)
* ה'תרנ"ט – ד"ר יום-טוב לוינסקי, מורה וסופר ישראלי
* ה'תרע"ט – פרימו לוי, סופר יהודי-איטלקי וכימאי (נפטר ב-ה'תשמ"ז)
* ה'תש"ח – הרב אלעזר אבוחצירא, רב מקובל ממשפחת אבוחצירא (נרצח בה'תשע"א)
* ה'תשל"ה – אנסטסיה מיכאלי, חברת כנסת ממפלגת ישראל ביתנו
* ה'תש"ם – בועז טופורובסקי, חבר כנסת מטעם יש עתיד

==נפטרו==
* ה'ש"ף – רבי מנחם עזריה מפאנו רב פוסק ומקובל תלמיד הרמ"ק (נולד ב-ה'ש"ח)
* ה'תקצ"א – רבי מנשה מאיליה, תלמיד הגר"א, ממבשרי תנועת ההשכלה (נולד ב-ה'תקכ"ז)
* ה'תרמ"ד – הרב אלכסנדר סנדר קפלן – רב בווילקומיר ובקופישוק, מחבר "שלמי נדרים" על מסכת נדרים (נולד בה'תקע"ה בערך). 
* ה'תרע"ה – דניאל ליפשיץ, ממייסדי העיר פתח תקווה, ותכנן את בית הכנסת הגדול "בית יעקב" (נולד ב-1850)
* ה'תרצ"ה – רבי רפאל אנקווה, הרב הראשי הראשון של מרוקו (נולד ב-ה'תר"ח)
* ה'תש"א – רבי בן ציון הלברשטאם האדמו"ר מבאבוב (נרצח בשואה) (נולד ב-ה'תרל"ד)
* ה'תשמ"א – יעקב שבתאי, סופר ומחזאי ישראלי (נולד ב-ה'תרצ"ד)
----
* ג' באב – ה' באב
* אב

כ04
י04
בראהמאפוטרה

צילום לוויין של אגן הבראהמאפוטרה
בראהמאפוטרה (Brahmaputra; שמות נוספים: צונגפו ודיבאנג) הוא נהר גדול וארוך בתת-היבשת ההודית. מקורות הנהר הם בדרום-מערב טיבט, במזרח רכס הרי ההימאליה.

הנהר זורם דרך מדינות ארונאצ'ל פרדש ואסאם שבצפון-מזרח הודו ודרך בנגלדש עד מפרץ בנגל, שם הוא מתאחד בדלתה עם הגנגס.

לאורך הנהר ישנם אתרים קדושים להינדואים, בהם מבוצעים טקסים דתיים שונים מעת לעת.

הנהר עובר בעיר הגדולה גוואהטי ובעיר החשובה טזפור, ולאורכו היו במשך מאות שנים בירות של ממלכות, שהגדולה שבהן היא סיבסגר, בירת ממלכת האחום, ששלטה במישורי צפון מזרח הודו בין המאות ה-13 ל-19.

בשל היותו נהר רדוד ביותר בחלקו ההודי, ובשל רעידות האדמה החזקות ביותר לאורכו, בקו החיבור בין הלוחות הטקטוניים של הודו ואירו-אסיה, הנהר משנה תכופות את מסלולו ונפרש על רוחב ניכר. לכן נוצר בו אי-הנהר מאג'ולי המיושב הגדול בעולם, שחיים בו למעלה מ-150,000 איש. כמה מן הגשרים החוצים את הנהר הם מהארוכים ביותר בהודו.

במהלך מלחמת הודו–פקיסטן השנייה ניתק הקשר הימי בין צפון-מזרח הודו למפרץ בנגל דרך הנהר שעבר בשטח מזרח פקיסטן.

==קישורים חיצוניים==

* 

== הערות שוליים ==

קטגוריה:הודו: נהרות
קטגוריה:טיבט
קטגוריה:סין: נהרות
קטגוריה:בנגלדש: גאוגרפיה
ויידר

Vader 2011
Piotr Wiwczarek, 2015
Marek Pająk, 2015
ויידר (Vader) היא להקת דת' מטאל פולנית אשר נוסדה בשנת 1983. היא אחת מלהקות הדת' מטאל האירופאיות הידועות ביותר, ובאלבומים רבים משלבת גם סגנון ברוטאלי של ת'ראש מטאל. השם של הלהקה הושפע מדארת' ויידר, דמות מסרטי מלחמת הכוכבים: "דמות מסתורית, ברוטאלית, אפלה, חכמה, מרירה אך גם קצת רומנטית."

== היסטוריית הלהקה ==
לאחר שנוסדה בשנת 1983, הוציאה לאור הלהקה את הדמו "Morbid Reich" בשנת 1990, אשר מצוין לא רק בזכות איכות ההקלטה, אך גם בגלל שהדמו מכר 10,000 עותקים, ללא ספק אחד מהדמואים המצליחים ביותר בסצנת המטאל. בשנת 1998, הלהקה חתמה על חוזה עם חברת התקליטים מטאל בלייד. המעריצים כינוי אירוע זה כניצחון הדת' מטאל ה"טהור" על הסגנונות החדשים שנוסדו בשנים האלו, כמו ראפ מטאל וגראנג'. המעריצים הוקירו את הלהקה על שלא וויתרו על הסגנון הקיצוני שלהם לטובת סגנונות מפורסמים יותר שכנראה ימכרו יותר עותקים. ויידר גם מאוד פעילים בלשחרר שירים מהופעות חיות ואלבומי הופעות.

== חברי הלהקה ==
פיאוטר ויואכזרק - גיטריסט, סולן<br />
מאוריכי "מאוזר" - גיטריסט<br />
מרקין "נווי" נוואק - בס<br />
דריסז "דארי" ברזוזואסקי - תופים

=== חברים לשעבר ===
קונרד "סימון" קרקוט - בס<br />
ג'רסלאו "צ'יינה" לביניק - גיטריסט<br />
קרזיסטוף "דוק" רכזקוואסקי - תופים (נפטר)<br />
לסזק "שאמבו" רקואסקי - בס<br />
זביגנאו "ויקא" ווארובלואסקי - גיטריסט<br />
רוברט "אסטרואט" סטרוכזסקי - בס<br />
גרזגורז "בילאיל" צ'קאוסקי - תופים<br />
פיאוטר "ביראל" קוזיאולה - גיטריסט<br />
רוברט "קזארני" קזרנטה - סולן<br />
ג'קק "ג'קיאה" קליסז - בס

=== חברי אורח ===
קרזיסזטוף "סיאיגמר" אולוס - קלידן באלבום "The Art of War"<br />
מרקין "זבק" גולבוויסקי - מתופף בסיבוב ההופעות בשנת 2001<br />
גרזיגורז סקווינסקי - גיטריסט אורח באלבום "Sothis"<br />
אדם דרסקי - סולן אורח באלבום "Revelations"

== דיסקוגרפיה ==
=== אלבומים ===
* (The Ultimate Incantation (1992
* (De Profundis (1995
* (Future of the Past (1996
* (Reborn in Chaos(1997
* (Black to the Blind (1997
* (Litany (2000
* (Revelations (2002
* (The Beast (2004
* (Impressions in Blood (2006
* (2009) Necropolis
* (2011) Welcome to the Morbid Reich
* (2014) Tibi et Igni
* The Empire (2016)
* Solitude in Madness (2020)

=== הופעות חיות ===
* (The Darkest Age (1993
* (Live in Japan (1998

=== סינגלים/EP ===
* (Sothis" (1994"
* (An Act of Darkness / I.F.Y." (1995"
* (Carnal / Back to the Blind" (1997"
* (Kingdom" (1998"
* (Xeper / North" (2000"
* (Reign Forever World" (2001"
* (Angel of Death" (2002"
* (Blood" (2003"
* (Beware The Beast" (2004"
* (The Art of War" (2005"

=== אוספים ===
* (Reborn in Chaos (1998

=== VHS ===
* (Vision & Voice (1998

=== DVD ===
* (More Vision and the Voice (2002
* (Night of the Apocalypse (2004

=== דמואים ===
* (Tyrani Piekieł (Tyrants of hell, 1986
* (Live in Decay (1986
* (Necrolust (1989
* (Morbid Reich (1990

== קישורים חיצוניים ==

* 

* [http://www.chroniclesofchaos.com/Default.aspx?searchMode=1&al=y&band=vader אלבומים וראיונות] ב-"Chronicles of Chaos"

== הערות שוליים ==

קטגוריה:להקות דת' מטאל
קטגוריה:להקות ת'ראש מטאל
קטגוריה:להקות פולניות
סעדיה מרציאנו

סעדיה מרציאנו (1 במאי 1950 – 21 בדצמבר 2007) היה פעיל חברתי, ומראשי הפנתרים השחורים וחבר הכנסת בכנסת התשיעית.

==ביוגרפיה==
מרציאנו נולד ב-1 במאי 1950, י"ד באייר ה'תש"י באוג'דה שבמרוקו לאליהו ועליזה מרציאנו, במשפחה בת שישה ילדים.
עלה עם חלק ממשפחתו דרך מרסיי בשנים 1949–1950. המשפחה השתקעה ברחוב שבטי ישראל 15 בשכונת מוסררה שבירושלים. אחיותיו נשארו תחילה במרסיי ועלו לאחר שלוש שנים גם הן.

בשנת 1971 נמנה עם מייסדי תנועת "הפנתרים השחורים" יחד עם צ'רלי ביטון, ראובן אברג'יל, אלי אביכזר ופעילים נוספים. בדומה לאחרים בפנתרים השחורים, החליט מרציאנו לפנות לפוליטיקה והצטרף למחנה של"י. מחנה של"י הוקמה לקראת הבחירות לכנסת התשיעית (1977) כאיחוד של תנועות שמאל שונות - "מוקד" "מר"י", "הסיעה הסוציאל-דמוקרטית" וכמה חברים בולטים מ"הפנתרים השחורים". בבחירות זכתה המפלגה לשני מנדטים והנהיגה רוטציה בין חבריה. למרות הסכם הרוטציה מאיר פעיל סירב להתפטר כדי לאפשר את כניסתו של מרציאנו אולם בסופו של דבר אולץ לעשות כך בעקבות מאבק של החלק השמאלי בשל"י, מרציאנו נכנס לכנסת אך פרש ב-11 בנובמבר 1980 מהמפלגה והקים את סיעת שוויון בישראל - פנתרים אשר מאוחר יותר שינתה את שמה ל"מפלגת האיחוד לקידום ולחינוך החברה בישראל", עת הצטרף אליה מרדכי אלגרבלי מד"ש. הוא כיהן בכנסת החל מה-19 במאי 1980 ועד ה-20 ביולי 1981, היה חבר בוועדת החינוך, התרבות והספורט וועדת העבודה והרווחה.

בבחירות המקדימות במפלגת העבודה בשנת 1996 לקראת הבחירות לכנסת הארבע עשרה התמודד על מקום ברשימה הארצית אך הגיע למקום ה-37 מתוך 55 עם 8,213 קולות ושובץ במקום לא-ריאלי ברשימת מפלגת העבודה לכנסת ה-14. בשנים האחרונות לחייו עסק מרציאנו בפעילות למניעת התמכרות צעירים לסמים, ואף ניהל את "כפר הנוער זוהרים" על שמו של הזמר זוהר ארגוב. 

מצבו הבריאותי התדרדר והוא נאלץ להיעזר בכיסא גלגלים. כשנה לפני מותו פנה לוועדת הכנסת וביקש סיוע כלכלי. כיוון שהיה חבר כנסת רק תקופה קצרה של כ-13 חודשים לא היה זכאי לגמלה ממנה נהנים חכ"ים אחרים. סעדיה מרציאנו נפטר ממחלת הסרטן בגיל 57, בי"ב בטבת ה'תשס"ח, 21 בדצמבר 2007, ונקבר בהר המנוחות. בקרן הרחובות הנביאים ושבטי ישראל, הציבה עיריית ירושלים שלט הנצחה על שמו - "פינת סעדיה מרציאנו".

יורם מרציאנו, ששימש חבר הכנסת מטעם מפלגת העבודה, הוא קרוב משפחתו.

==קישורים חיצוניים==
* 
* 
* 
* 
* [https://www.youtube.com/watch?v=vmYiTSYKyPE&ab_channel=98yourplace שמעת על הפנתרים השחורים?] 16 ביולי 2012
* [https://www.kolhair.co.il/culture/153271/ 50 שנה לפנתרים השחורים: התערוכות החדשות במוסררה], 3 במרץ 2021

==הערות שוליים==

קטגוריה:חברי הכנסת מטעם מחנה של"י
קטגוריה:הפנתרים השחורים
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:יהודים הקבורים בהר המנוחות
קטגוריה:פעילים חברתיים ישראלים
קטגוריה:חברי הכנסת התשיעית
קטגוריה:ישראלים שנפטרו מסרטן
קטגוריה:ישראלים שנולדו ב-1950
קטגוריה:ישראלים שנפטרו ב-2007
חוקת לבנון

חוקת לבנון (בערבית: دستور لبنان) היא החוק העליון במערכת החוקים של הרפובליקה הלבנונית. החוקה שאומצה ב־23 במאי 1926, חודשה ועודכנה מספר פעמים במהלך השנים.<ref></ref><ref></ref> התיקון האחרון לחוקה היה במסגרת הסכם טאיף ב־22 באוקטובר 1989 (תיקון סעיף 95 של החוקה שעוסק בחלוקת המשרות הפוליטיות בלבנון), שכלל רפורמה פוליטית נרחבת והביא לסיומה של מלחמת האזרחים הלבנונית.

חוקת לבנון מציינת במפורש שאף על פי שמרבית האוכלוסייה היא מוסלמית, הנשיא חייב להיות נוצרי.

החוקה מציינת את מראה הדגל של לבנון, מבנהו, צבעיו ופרטים רלוונטיים נוספים.

==ראו גם==
* האמנה הלאומית
* היסטוריה של לבנון
* פוליטיקה של לבנון

==קישורים חיצוניים==

* [https://www.constituteproject.org/constitution/Lebanon_2004.pdf?lang=en חוקת לבנון] (באנגלית).

== הערות שוליים ==

לבנון
קטגוריה:לבנון: פוליטיקה
קטגוריה:לבנון: חוק ומשפט
קטגוריה:חוקות
קטגוריה:לבנון: היסטוריה
נשיא לבנון

נשיא לבנון הוא ראש המדינה הלבנונית על פי חוקת לבנון. על פי השיטה הפוליטית של לבנון, אחת לארבע שנים נערכות בחירות לבית המחוקקים, ובית המחוקקים בוחר את הנשיא לתקופה יחידה של 6 שנים. החוקה קובעת כי אף על פי שבלבנון רוב מוסלמי, הנשיא ימונה מקרב הנוצרים המרונים, זאת מפני שעם קבלת עצמאותה, בלבנון היה רוב נוצרי, והאמנה הלאומית מ-1943 (עם שינויים אשר סוכמו בהסכם טאיף) היא זו שמגדירה את חלוקת המשרות הבכירות בלבנון עד היום.

ב-30 באוקטובר 2022, הסתיימה כהונתו של מישל עאון כנשיא לבנון. נכון להיום, טרם מונה נשיא חדש והמשרה לא מאוישת.

==נשיאי לבנון==
{| class="wikitable"
|-
! colspan="4" | נשיאי לבנון לפני העצמאות
|-
! שם
! תחילת כהונה
! סיום כהונה
! מפלגה
|-
| שארל דבאס
| 1 בספטמבר 1926
| 2 בינואר 1934
| עצמאי
|-
| פריבאט-אנטואן אובארד (זמני)
| 2 בינואר 1934
| 30 בינואר 1934
| עצמאי
|-
| חביב פאשא אלסעד
| 30 בינואר 1934
| 20 בינואר 1936
| עצמאי
|-
| אמיל אדה
| 20 בינואר 1936
| 4 באפריל 1941
| החזית הלאומית הלבנונית
|-
| פייר ג'ורג' ארלאבוס (זמני)
| 4 באפריל 1941
| 9 באפריל 1941
| עצמאי
|-
| אלפרד ג'ורג' א-נקאש
| 9 באפריל 1941
| 18 במרץ 1943
| הפלנגות הנוצריות
|-
| איוב ת'אבת (זמני)
| 19 במרץ 1943
| 21 ביולי 1943
| ?
|-
| פייטרו טראד
| 22 ביולי 1943
| 30 בספטמבר 1943
| עצמאי
|-
| בשארה אל-ח'ורי
| 21 בספטמבר 1943
| 11 בנובמבר 1943
| עצמאי
|-
| אמיל אדה
| 11 בנובמבר 1943
| 22 בנובמבר 1943
| הבלוק הלבנוני הלאומי
|-
! colspan="4" | נשיאי לבנון אחרי העצמאות
|-
! שם
! תחילת כהונה
! סיום כהונה
! מפלגה
|-
| בשארה אל-ח'ורי
| 22 בנובמבר 1943
| 18 בספטמבר 1952
| הבלוק החוקתי
|-
| פואד שהאב (זמני)
| 18 בספטמבר 1952
| 22 בספטמבר 1952
| עצמאי
|-
| כמיל שמעון
| 23 בספטמבר 1952
| 22 בספטמבר 1958
| המפלגה הליברלית הלאומית
|-
| פואד שהאב
| 23 בספטמבר 1958
| 22 בספטמבר 1964
| עצמאי
|-
| שארל חילו
| 23 בספטמבר 1964
| 22 בספטמבר 1970
| ?
|-
| סולימאן פרנג'יה
| 23 בספטמבר 1970
| 22 בספטמבר 1976
| בריגדת מרדה
|-
| אליאס סרכיס
| 23 בספטמבר 1976
| 22 בספטמבר 1982
| עצמאי
|-
| בשיר ג'ומאייל
| colspan="2" |נבחר ב-23 באוגוסט 1982, נרצח לפני היכנסו לתפקיד ב-14 בספטמבר 1982
| הפלנגות הנוצריות
|-
| אמין ג'ומאייל
| 23 בספטמבר 1982
| 22 בספטמבר 1988
| הפלנגות הנוצריות
|-
| רנה מעווד
| 5 בנובמבר 1989
| 22 בנובמבר 1989
| התנועה העצמאית
|-
| אליאס הראווי
| 24 בנובמבר 1989
| 24 בנובמבר 1998
| עצמאי
|-
| אמיל לחוד
| 24 בנובמבר 1998
| 23 בנובמבר 2007
| עצמאי
|-
| מישל סולימאן
| 25 במאי 2008
| 25 במאי 2014
| עצמאי
|-
| תמאם סלאם (נשיא בפועל)
| 25 במאי 2014
| 31 באוקטובר 2016
| עצמאי
|-
|מישל עאון
| 31 באוקטובר 2016
| 30 באוקטובר 2022
| הזרם הפטריוטי החופשי
|-
|נג'יב מיקאתי (ראש ממשלת המעבר של לבנון)
|30 באוקטובר 2022
|מכהן
|טייר אל עזאם
|}

==קישורים חיצוניים==

* 
* יואב נורסלע, [https://web.archive.org/web/20170601152558/http://www.near-east.co.il/במבוי-סתום-משבר-הנשיאות-בלבנון/ במבוי סתום - משבר הנשיאות בלבנון], מגזין המזרח הקרוב, 21 ביולי 2014

==הערות שוליים==

*
קטגוריה:לבנון: פוליטיקה
איה כורם (אלבום)

איה כורם הוא אלבום הבכורה של הזמרת איה כורם שיצא לאור בשנת 2006 על ידי חברת התקליטים הד ארצי בהפקת אורי זך.

שוחררו מתוכו הסינגלים "קיץ", "שיר אהבה פשוט", "קליפה", "סוף הלילה", "יונתן שפירא" ו"השיר של איתי" שזכו להצלחה רבה ולחלקם אף צולמו וידאו קליפים. האלבום הגיע למעמד אלבום זהב בינואר 2007. עד היום נמכרו יותר מ-30,000 עותקים.

==רשימת השירים באלבום==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=100|שיר
!width=70|אורך
!width=70|מילים
!width=70|לחן
!width=70|עיבוד
|-
! קיץ
| 04:03
| איה כורם
| איה כורם
| אורי זך (עיבוד מיתרים: טל בלכרוביץ')
|-
! שיר אהבה פשוט
| 04:17
| איה כורם
| איה כורם
| אורי זך
|-
! קליפה
| 03:48
| איה כורם
| איה כורם
| אורי זך
|-
! פגישה
| 03:23
| איה כורם
| איה כורם, מירון אגר
| אורי זך
|-
! מילים
| 03:40
| אריק ברמן
| אריק ברמן
| אורי זך
|-
! סוף הלילה
| 03:11
| איה כורם
| איה כורם
| אורי זך (עיבוד מיתרים: אוהד חיטמן)
|-
! חצי
| 04:02
| איה כורם (דיבור: אֶריק ברמן)
| איה כורם
| אורי זך
|-
! יונתן שפירא
| 02:58
| איה כורם
| איה כורם
| אורי זך
|-
! אתה זורם אצלי בדם
| 02:34
| איה כורם
| איה כורם
| אורי זך
|-
! ככה יצא (השיר של איתי)
| 03:41
| איתי פרל
| איתי פרל
| אורי זך
|-
! לא גמור
| 02:54
| איה כורם
| איה כורם
| אורי זך
 |}

==המשתתפים באלבום==
* תופים: רן לבנון
* גיטרות: אייל וייס
* גיטרת בס: גיא ברתור
* קונטרבס: מיקי ורשאי
* סינתי-באס: אורי זך
* קלידים: אורי זך
* פסנתר: אורי זך, איה כורם
* כינור: הדר כהן, קרן טננבאום
* ויולה: גליה חי
* צ'לו: יועד ניר
* קולות: אורי זך, איה כורם, יעל נחשון, אריק ברמן, איתי פרל, יונתן גוטפלד, אוהד לוי

==טריוויה==
*יונתן שפירא - לשעבר טייס חיל האוויר, שהיה מיוזמי מכתב טייסים שקרא לסירוב פקודה ולהימנעות מהשתתפות בסיכולים ממוקדים, בהשפעת חיסולו של סאלח שחאדה. בנוסף השתתף ב"משט היהודי" כנגד המצור על עזה, וריסס כתובת גרפיטי בגטו ורשה הקוראת ל"שחרור עזה ופלסטין" שעוררה תרעומת גם בקרב פעילי שמאל. שירה של איה כורם פרסם שוב את שפירא, אותו הכירה מלימודיהם בבית הספר למוזיקה רימון. השיר, "יונתן שפירא", המכיל טקסטים כמו: "הלב שלי דופק חזק מתחת לבגדים, יונתן שפירא, תעשה לי ילדים", היה מעין בדיחה פנימית בין כורם לשפירא.

==סינגלים==

==קישורים חיצוניים==

==הערות שוליים==

קטגוריה:אלבומי בכורה מ-2006
קטגוריה:אלבומי איה כורם
קטגוריה:אלבומי זהב בישראל
קטגוריה:אלבומי חברת הד ארצי
קטגוריה:אלבומים בעברית
איסק אלבניס

איסק אלבניס (בספרדית: Isaac Albéniz; (29 במאי 1860 – 18 במאי 1909) היה מלחין ופסנתרן ספרדי, ממייסדי האסכולה המוזיקלית העממית בספרד.

== ביוגרפיה ==
אלבניס היה ילד פלא - הופעתו הפומבית הראשונה כפסנתרן הייתה בגיל ארבע. בגיל שבע ניסו הוריו להכניסו לקונסרבטואר של פריז, אבל הילד השובב יידה שם אבן בשמשת החלון וריסקה. כעונש נפסל מלהתקבל למוסד זה.

אלבניס המשיך ללמוד בקונסרבטוריונים של בריסל ולייפציג והיה תלמידו של פרנץ ליסט. הוא הצליח בקריירה כפסנתרן והופיע ברחבי העולם כולל ארצות הברית וקובה. כתב חמש אופרות, שלוש אופרטות ומספר קטן של שירים ויצירות לתזמורת. עיקר הצלחתו כמלחין הייתה ביצירותיו לפסנתר.

אלבניס אהב מאוד את המוזיקה העממית של אנדלוסיה. הוא כתב מאות יצירות לפסנתר בסגנון ספרדי. רבות מיצירות אלה עובדו לגיטרה ומושמעות עד היום.

הקטעים המפורסמים ביותר שלו הם הטנגו ואסטוריאס שעובדו לגיטרה על ידי המלחין פרנסיסקו טארגה וזכו להערכה רבה.

בשנת 1909 חיבר את יצירתו המפורסמת ביותר לפסנתר - הסוויטה "איבריה". בסוויטה 12 קטעים הספוגים באווירה ספרדית מסוימת (למשל: "הנמל", "יום חג בסביליה", "מאלגה"). יצירה זו סיכמה את כל עבודתו והייתה למעשה שירת הברבור שלו.

אלברטו רואיס-גיארדון, ראש עיריית מדריד ושר המשפטים של ספרד וססיליה סרקוזי, אשתו לשעבר של נשיא צרפת ניקולא סרקוזי, הם ניניו של אלבניס. 
שמאל

==קישורים חיצוניים==

* [http://www.classicalconnect.com/#/browse/search/albeniz יצירותיו של איסק אלבניס] באתר [http://www.classicalconnect.com ClassicalConnect] (אתר של מוזיקה קלאסית, אנגלית)
* 
* 
* [https://www.youtube.com/watch?v=inBKFMB-yPg יצירה של איסק אלבניס בביצוע של אנה וידוביץ']
* 

== הערות שוליים ==

קטגוריה:מלחינים ספרדים
קטגוריה:מלחינים מהתקופה הרומנטית
קטגוריה:מקבלי אות לגיון הכבוד
קטגוריה:ילידי 1860
קטגוריה:ספרדים שנפטרו ב-1909
דלורית

שיח דלורית
דלורית חצויה לשניים
דלורית או דלעת הגינה (שם מדעי: Cucurbita moschata) היא צמח ממשפחת הדלועיים המזכיר בצורתו אגרטל או אגס.

טעמה של הדלורית מתוק ואגוזי, בדומה לבטטה או לדלעת. קליפתה צהובה ובשרה כתום. כשהדלורית בשלה, צבע הקליפה משתנה מירוק לכתום כהה וטעמה נעשה עשיר ומתוק יותר. לרוב מקלפים את הקליפה ומוציאים את הזרעים ואוכלים את 'בשר' הדלורית, אולם הזרעים ניתנים לאכילה לאחר אפייה או קלייה.

הדלורית עשויה לגרום לתגובה האלרגית דרמטיטיס במגע עם העור לאחר קילופה. בשימוש מסיבי בדלורית יש להשתמש בכפפות.

הדלורית גדלה כצמח מטפס ונוצרת בבסיסו של הפרח. מקורה בצפון אמריקה. תחילת הגידול המסחרי בישראל – בתחילת שנות ה-80, כמצע גידול לחרקים מועילים בהדברה ביולוגית לכמה מכונים במדינה. לאחר מכן נכנס כגידול מסחרי למאכל אדם ונקרא בתחילה "מיני דלעת" או "דילעית". השם "דלורית" נטבע כשם שיווקי.

==קישורים חיצוניים==

* [http://www.foodsdictionary.co.il/tag/recipes-with-squash מתכונים המכילים דלורית]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1786
קטגוריה:טקסונים שתוארו בידי אנטואן ניקולס דושסן
קטגוריה:דלועיים
מנלאוס (מלך ספרטה)

מנלאוס והלנה היפה.
מנלאוס (ביוונית: Μενελαος) היה אחד מהמלכים האגדיים של ספרטה, בחצי האי פלופונסוס. מנלאוס מתואר כבעל שיער אדום, נמוך ומוצק. 
== דמותו ==
לפי המסופר באיליאדה, היה מנלאוס בנם של אטראוס ואיירופה ואחיו של אגממנון, המלך העליון של מיקנה והמלך העליון של יוון. מנלאוס זכה להינשא להלנה היפה שרבים מאצילי יוון חיזרו אחריה, לאחר שאודיסאוס, שרצה לזכות בפנלופה, הציע לטינדראוס מלך ספרטה, כי בתמורה לתמיכתו באודיסאוס בחיזוריו אחרי פנלופה, יפרוש מהתחרות, ובנוסף הציע כי לפני שתעשה ההחלטה לגבי הזוכה בהלנה, כל המחזרים ישבעו להגן על הבעל הנבחר כנגד כל מי שיתקומם נגדו. תכסיס זה הצליח, והלנה ומנלאוס התחתנו. עם מותו של טינדראוס, מנלאוס הפך למלך ספרטה.

במלחמת טרויה עלה בידי אגממנון, אחי מנלאוס, לגייס צבא בן מאה אלף איש למלחמה בטרויה, בזכות השבועה, לאחר שהלנה נחטפה (על פי מיתוסים מסוימים, הלכה מבחירה על פי אחרים) על ידי פאריס נסיך טרויה. כל מנהיגי יוון היו מחויבים להילחם. עם תום הקרב על טרויה, מנלאוס קיבל חזרה את הלנה, והם שבו לביתם. חלק מהגיבורים שהיו מעורבים במלחמת טרויה סבלו מההשלכות של המלחמה בחזרתם הביתה (אודיסאוס סבל מזעם האלים, על פי הכתוב באודיסאה, ואגממנון נרצח על ידי קליטמנסטרה, על פי המחזאי איסכילוס), מנלאוס הוא אחד היחידים שלא סבל מהשלכות המלחמה.

על שמו האסטרואיד 1647 Menelaus , שנתגלה ב-1957 על ידי סת' ניקולסון, ומכתש על הירח .

==קישורים חיצוניים==

גורגיאס, כתב את בשבחי הליני, נאום הגנה על פאריס והלנה.
* 
* 

קטגוריה:דמויות באודיסאה
אליאס הראווי

אליאס הראווי (בערבית: الياس الهراوي; 4 בספטמבר 1926 – 7 ביולי 2006) היה נשיא לבנון בשנים 1989–1998.

== קורות חיים ==
הראווי, שנולד בבקאע, היה הנשיא הראשון שלא בא מקרב המרונים של הר הלבנון. הוא נבחר לנשיאות ב-24 בנובמבר 1989, יומיים לאחר ההתנקשות בחייו של רנה מעווד, אשר כיהן כנשיא במשך 17 יום. כשתקופת נשיאותו עמדה להסתיים בשנת 1995, הצביעו חברי האספה הלאומית בעד תיקון לחוקה כך שיוכל להמשיך בתפקידו שלוש שנים נוספות.

הראווי נולד בהאוך אל-אומרה שליד זחלה למשפחה מרונית של בעלי אדמות. הוא למד באוניברסיטת סנט ג'וזף בביירות וקיבל תואר במסחר. הקים חברה לייצוא ירקות ושיתף פעולה עם חברות שווייצריות. כמו כן, עמד בראש קואופרטיב הסלק סוכר בבקעא. כשעסקיו נפגעו קשות ולמעשה נהרסו כליל בעת מלחמת האזרחים בלבנון פנה לייבוא נפט.

הראווי, שהיה נצר למשפחה בולטת בשדה הפוליטי, הלך בעקבות אחיו ג'ורג' וג'וזף ונבחר לאספה הלאומית בשנת 1972. בשנים 1980–1982 היה שר העבודות הציבוריות (בתקופת שלטונם של הנשיא אליאס סרכיס וראש הממשלה שפיק אל וזאן). בתפקידו זה התמקד בבניית גשרים ודרכים מהירות כדי לחבר את כל חלקי המדינה.

בתקופת נשיאותו חתם הראווי על תיקונים לחוקת לבנון בהתאם להסכם טאיף, אשר העניקו כוח והשפעה גדולים יותר למוסלמים בלבנון. ב-13 באוקטובר 1990, בעזרת צבא סוריה, כפה על הגנרל מישל עאון, אשר עמד בראש מערכת שלטונית מקבילה, להיכנע. כניעתו של עאון הייתה המבשר לתחילת שיקום המדינה לאחר מלחמת האזרחים. ב-22 במאי 1991 חתם על חוזה האחווה, התיאום ושיתוף הפעולה עם סוריה, שבו התחייבה לבנון לא להרשות להשתמש בשטחה כדי לפגוע באינטרסים סוריים.

בלבנון חלוקות הדעות לגביו ולגבי תקופת שלטונו. חלק מהאוכלוסייה משבח אותו על פעולתו הנחרצת נגד המיליציות היריבות וסיום מלחמת האזרחים אשר קרע את המדינה לגזרים במשך 15 שנה. אחרים מאשימים אותו בפירוק הנוצרים ורוב המוסלמים מנשקם, פרט לחזבאללה. מבקריו גם מצביעים על תמיכתו באינטרסים סוריים ובכך שההסכם עליו חתם הפך את לבנון לקולוניה סורית.

הראווי היה נשוי למונה ג'מאל ולזוג היו שלושה בנים (ג'ורג', רוי ורולנד) ושתי בנות (רינה וזלפה). הוא נפטר מסרטן.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי לבנון
קטגוריה:נוצרים לבנונים
קטגוריה:בוגרי אוניברסיטת סן-ז'וזף
קטגוריה:לבנונים שנולדו ב-1926
קטגוריה:לבנונים שנפטרו ב-2006
הקרב על גבעה 69

קרב גבעה 69 נערך במלחמת העצמאות ב-10 ביוני 1948 בין כוח של הצבא המצרי ופלוגה ב' מגדוד 51 של חטיבת גבעתי. הקרב הסתיים בכיבוש הגבעה על ידי המצרים ונסיגת הפלוגה עם אבדות קשות – 20 הרוגים, פצועים רבים ושבויים.

גבעה 69 היא אחת הגבעות ברכס ממזרח לרצועת חולות מישור החוף. שמה ניתן לה בגלל גובהה מעל פני הים. הגבעה נמצאת כקילומטר מזרחית לקיבוץ ניצנים, מזרחית לכביש החוף. בתקופת המנדט בנו הבריטים שלושה מגדלי מים כדי לספק מים למחנות הצבאיים בסביבה ולכן כונתה הגבעה גם בשם "גבעת שלושת המגדלים". במרחק של כ-2 ק"מ צפונית-מזרחית לגבעה שכן הכפר הגדול בית דראס.

עד ל-7 ביוני 1948 הייתה הגזרה שקטה יחסית. הגבעה נתפסה מדי פעם על ידי חטיבת גבעתי על מנת להעביר אספקה לניצנים ולפנות ממנה את הילדים (מבצע תינוק). לאחר כיבוש ניצנים ב-7 ביוני על ידי חיל המשלוח המצרי הוחלט על תפיסת הגבעה באופן קבוע כדי שתשמש בסיס לכיבושה מחדש של ניצנים.

פלוגה מגדוד 53 גבעתי התבססה בגבעה. ב-9 ביוני 1948 החליפה אותה פלוגה ב' מגדוד 51. מפקד הפלוגה היה חדש ולא הספיק להכיר את אנשיו.

בליל 9-10 ביוני 1948 נעשה ניסיון לכיבוש מחדש של ניצנים. הכוח הגיע מאוחר ונתגלה על ידי המצרים. ההתקפה נכשלה והאנשים נסוגו לעבר גבעה 69. המצרים הפנו את האש לכיוון הגבעה ועלו עליה בכוח רב של חיל רגלים, טנקים, ארטילריה והפצצות מהאוויר. לנוכח הכוח העדיף של המצרים נתן מפקד הפלוגה הוראת נסיגה. החלה נסיגה מבוהלת. מערך הקשר היה מבוסס על רצים שחלקם נהרגו, ופקודת הנסיגה לא הגיעה לכולם. הכוח המצרי כבש תוך זמן קצר את הגבעה והתקדם לעבר בית דראס ובאר טוביה אך נבלם וחזר לגבעה 69.

בקרב נפלו 20 לוחמים, נפצעו רבים ואחדים נלקחו כשבויים. מפקד החטיבה, שמעון אבידן, הדיח את כל שרשרת הפיקוד של הגדוד והכניס את חיילי הגדוד לאימונים קשים לקראת הקרבות הבאים.

במבצע יואב החזירה פלוגה ב' של גדוד 51 את כבודה בכיבוש משלט הצומת הדרומי (צומת גבעתי) ותרמה על ידי כך תרומה חשובה לפריצת המצור על הנגב.

במסגרת מבצע יואב תקפה חטיבת יפתח מכיוון ניר עם לכיוון בית חאנון. מפקד החטיבה המצרית שישב מאזור יד מרדכי וצפונה החליט לסגת כדי למנוע את ניתוקו ויצירת כיס שני בנוסף לכיס פלוג'ה. כך נסוגו המצרים מכל מישור החוף הדרומי.

ב-27 באוקטובר 1948 נתפסה גבעה 69 ללא קרב.

ב-1949 נמצאו בקרבת הגבעה גופותיהם של ארבעה מחללי הקרבות במקום והם הובאו לקבורה בבית הקברות נחלת יצחק. ב-1950 התגלו שרידים של עוד 11 חללים וגם הם הובאו לקבורה בנחלת יצחק.

== גלריה ==
<gallery widths="150" heights="150" perrow="5">
קובץ:שלט הסבר בגבעה 69.jpg|שלט הסבר בגבעה 69
קובץ:שלט בגבעה 69.jpg|שלט הסבר בגבעה 69
קובץ:Hill 69 memorial, israel.jpg|אנדרטת הנצחה לנופלים בגבעה 69
קובץ:List of victims in 69 hill israel.jpg|רשימת ההרוגים בגבעה 69
קובץ:Scגבעה69.jpg|אחד משלושת מגדלי המים המצויים בראש הגבעה
</gallery>

==לקריאה נוספת==
*חטיבת גבעתי מול הפולש המצרי, הוצאת מערכות, 1963

==קישורים חיצוניים==

* [https://www.mapah.co.il/hill-of-the-three-towers-hill-69/ גבעת שלושת המגדלים] באתר היסטוריה על המפה

== הערות שוליים ==

קטגוריה:אתרי מורשת במחוז דרום
גבעה 69
גבעה 69
קטגוריה:חטיבת גבעתי (תש"ח): קרבות ומבצעים
קטגוריה:חטיבה 5: קרבות ומבצעים
קטגוריה:בית עזרא
דני שטרית

דני שטרית (נולד ב-1948 במרוקו) הוא עיתונאי, עורך ומשורר ישראלי.

==קורות חייו==
שטרית שירת בחיל הים בספינות הטורפדו. לאחר שחרורו מצה"ל החל לעבוד כעיתונאי במספר עיתונים, בעיקר בתחום הספורט. את דרכו העיתונאית החל ככתב ספורט בעיתון "חדשות הספורט", וכן בעיתון "על המשמר". 

שטרית עבד במעריב במשך כשלושים שנה, ובמסגרת עבודתו סיקר אירועי ספורט שהתרחשו באזור הגליל. בין השאר הוא סיקר את צליחת הכנרת, טורניר בנדל בהשתתפות מכבי תל אביב וקבוצות ידועות מאירופה, ומרתון טבריה השנתי. כמו כן, הוא סיקר את קבוצת הפועל טבריה עד שזו התפרקה ב-1988, וכן את מכבי טבריה בכדורסל ובית"ר טבריה.

לאחר מכן עבד בעיתונים אזוריים שונים. כמו כן, הוא שימש כשדרן בתוכנית הרדיו שירים ושערים, וכשדרן ספורט בקול השלום של אייבי נתן ותחנות רדיו אזוריות נוספות. במקביל לעבודות אלו הוא החל לפרסם את שיריו בכתבי עת לשירה.

שטרית הוציא לאור ב-1994 ספר שירה בשם "בחותם האצילות". הספר זכה לביקורות טובות, והשירים הכלולים בו הם בעיקר שירי אהבה.

נשוי למרים לבית זילברשטיין. לזוג יש שתי בנות נשואות, בן אחד, ושלוש נכדות ונכד אחד. 

קטגוריה:ישראלים ילידי מרוקו
קטגוריה:סגל מעריב
קטגוריה:סגל חדשות הספורט
קטגוריה:סגל על המשמר
קטגוריה:משוררים ישראלים
קטגוריה:שירים ושערים
קטגוריה:שדרני ספורט ישראלים
קטגוריה:ישראלים שנולדו ב-1948
אברהם מחרז

אברהם מחרז (22 בדצמבר 1947 - 5 בפברואר 2001) היה פרופסור להנדסת תעשייה וניהול. כיהן בתפקידים אחדים באוניברסיטת בן-גוריון בנגב, בהם סגן הרקטור, דיקן בית הספר לניהול וראש המחלקה להנדסת תעשייה וניהול. בנוסף, היה חבר המועצה להשכלה גבוהה, שימש יועץ אקדמי במכללה האקדמית ע"ש פנחס ספיר ובאוניברסיטה הפתוחה.

==ביוגרפיה==

אברהם מחרז נולד בחיפה בסוף 1947. מקור שם משפחתו בעיר חרז שבספרד, שם התגוררה משפחת אביו. את לימודיו התיכוניים סיים בבית הספר הריאלי העברי בחיפה. למד סטטיסטיקה וכלכלה באוניברסיטת תל אביב ובאוניברסיטה העברית (תואר ראשון) וסטטיסטיקה באוניברסיטה העברית (תואר שני). את תואר הדוקטור קיבל באוניברסיטת ג'ונס הופקינס שבארצות הברית, על עבודה בהנחיית ג'ארד קוהון. עם סיום הדוקטורט הצטרף למחלקת הנדסת תעשייה וניהול של אוניברסיטת בן-גוריון. בגיל 38 מונה לפרופסור מן המניין באוניברסיטת בן-גוריון.

מחרז נחשב לחוקר מוערך אשר פרסם מאות מאמרים, חלקם בכתבי עת יוקרתיים ונחשבים בתחומו. מאמריו עסקו במגוון רחב של תחומים ונושאים, בהם קבלת החלטות וכלכלה. בשנים האחרונות לחייו הרחיב את תחומי המחקר בהם עסק והחל לחקור גם בתחומים שונים כגון תיירות, מלונאות וכדורגל (בעיקר בכל הנוגע לקשר שבין כדורגל ותקשורת).

תחביבו של מחרז היה כדורגל - במשך השנים עסק בפרשנות כדורגל בערוצים שונים, בהם הערוץ הראשון, "רדיו דרום" ותוכנית "שירים ושערים". כיהן כחבר הנהלת הפועל באר שבע בשתי קדנציות, תחת צורי דבש ואליהו ז'ינו.

בשנת 1996 נמנה עם מייסדיו של בית הספר לניהול באוניברסיטת בן-גוריון בנגב (כיום הפקולטה לניהול), והיה לדיקן הראשון עד פטירתו בשנת 2001. במהלך כהונתו נוסדו תוכנית ה-MBA לבכירים וחמש מחלקות לימוד לתארים בתחומי הניהול: ניהול מלונאות ותיירות (תואר ראשון), מנהל עסקים (תואר שני), ניהול (תואר ראשון), מנהל ומדיניות ציבורית (תואר שני), וניהול מערכות בריאות (תואר שני). כמו כן הוקם מרכז בנג'יס ליזמות ולניהול היי-טק.

מחרז נפטר ב-5 בפברואר 2001 ממחלת הסרטן, בהיותו בן 53. הוא הותיר אחריו אשה ושלושה ילדים ונקבר בעיר הולדתו. 

מאז פטירתו נערך לזכרו, מדי שנה, יום עיון באוניברסיטת בן-גוריון, שבמהלכו מחולקות מלגות על שמו לדוקטורנטים מצטיינים. כמו כן, מחולקות מדי שנה מלגות על שמו לסטודנטים מצטיינים במכללה האקדמית ספיר ובמכללה האקדמית להנדסה סמי שמעון. בבאר שבע נקרא רחוב על שמו.

==קישורים חיצוניים==
* [http://in.bgu.ac.il/fom/Pages/Abraham-Mehrez.aspx פרופ' אברהם מחרז], באתר של אוניברסיטת בן-גוריון בנגב
* [https://academic.microsoft.com/#/detail/1996698836 אברהם מחרז] באתר Microsoft Academic

==הערות שוליים==

קטגוריה:מדענים ישראלים
קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:סגל אוניברסיטת בן-גוריון בנגב: ניהול
קטגוריה:שירים ושערים
קטגוריה:חברי המועצה להשכלה גבוהה
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת ג'ונס הופקינס
קטגוריה:אישים הקבורים בבית הקברות חוף הכרמל
קטגוריה:ישראלים שנפטרו מסרטן
קטגוריה:ישראלים שנולדו ב-1947
קטגוריה:ישראלים שנפטרו ב-2001
הצוענייה הנמה

הצוענייה הנמה (בצרפתית: La Bohémienne endormie, באנגלית: The Sleeping Gypsy) הוא ציור שמן של הצייר הצרפתי אנרי רוסו, הידוע בסגנונו הנאיבי. הציור מתאר אישה ישנה לאור הירח, בידה גיטרה, ואריה עומד וצופה בה.

היצירה הוצגה לראשונה בסאלון דז אינדפנדנטס ה-13. רוסו ניסה למכור את הציור, בלא הצלחה, לראש העיר של עיר הולדתו לאבאל, אולם לבסוף רכש את הציור סוחר פריזאי. בשנת 1939 נרכש הציור על ידי סימון גוגנהיים אשר העניק אותו במתנה למוזיאון לאמנות מודרנית.

הציור זכה לחיקויים רבים ואוזכר בשירים רבים. כמו כן שימש הציור בסיס לפרודיות. כך למשל, בפרק של הסדרה "הסימפסונים": "Mom and Pop Art" חולם הומר סימפסון על כך שהוא מתעורר בתוך הציור כשהאריה מלקק את ראשו.

== קישורים חיצוניים==

* 
* [http://www.moma.org/collection/provenance/items/646.39.html מידע על היצרה באתר מוזיאון המומה]
* [http://www.moma.org/collection/browse_results.php?object_id=80172 היצירה באתר מוזיאון המומה]

קטגוריה:ערכים שבהם תבנית בריטניקה אינה מתאימה
קטגוריה:ציורי שמן
קטגוריה:ציור מודרניסטי
קטגוריה:המוזיאון לאמנות מודרנית
קטגוריה:ציורים מהמאה ה-19
קטגוריה:אריות באמנות
קטגוריה:הירח באומנות
אילן מזרחי

אילן מזרחי (נולד ב־1947) הוא איש מערכת הביטחון בישראל, המשנה לראש "המוסד" עד לשנת 2003. ביוני 2006 התמנה לראש המועצה לביטחון לאומי, אך פרש מתפקידו שנה וחצי לאחר מכן.

==ביוגרפיה==

אילן מזרחי שירת בצה"ל כמ"כ בקורס טיס, ולאחר סיום השירות למד לימודי המזרח התיכון באוניברסיטת תל אביב.

בשנת 1972 הצטרף ל"מוסד", ושירת תחילה כקצין איסוף. הוא שימש ראש אגף המחקר, שהפך בתקופתו לאגף מודיעין והכוונת האיסוף. בהמשך שימש ראש אגף "צומת" של "המוסד", האחראי על הפעלת סוכנים, ולאחר מכן מונה למשנה לראש "המוסד", אפרים הלוי. כחודשיים לאחר החלטתו של אריאל שרון למנות את מאיר דגן ליורשו של הלוי, בשנת 2003, פרש מזרחי מ"המוסד". לאחר פרישתו עסק בייעוץ בתחום ההיי-טק והביטחון.

ב-1 ביוני 2006 התמנה מזרחי לראש המטה לביטחון לאומי, והחליף בתפקיד זה את גיורא איילנד.

הוא התפטר מתפקידו כיושב ראש המועצה לביטחון לאומי ב-10 בספטמבר 2007.

==קישורים חיצוניים==
* 
* 

קטגוריה:ראשי אגף צומת במוסד
קטגוריה:ראשי המטה לביטחון לאומי
קטגוריה:משנים לראש המוסד
קטגוריה:ראשי אגף המודיעין במוסד
קטגוריה:ישראלים שנולדו ב-1947
הג'ירפה הבוערת

הג'ירפה הבוערת הוא ציור של הצייר הסוריאליסטי הספרדי סלבדור דאלי.

בציור, המצויר בתאורה של שעת הערביים, כאשר השמים בצבע כחול עמוק, עומדות שתי דמויות נשיות. מכל דמות יוצאות מגירות רבות, המסמלות אצל דאלי את התכונות השונות הנחבאות אצל כל אדם. מגירות אלה מופיעות בציורים ובפסלים רבים של האמן. חטוטרות פאליות יוצאות מגב כל דמות, ואלה נתמכות על ידי קביים. הפנים של הדמויות מראות רק את שרירי הפנים ולא את תווי הפנים. אחת הדמויות מחזיקה בידה בשר.

ברקע של התמונה ניתן לראות ג'ירפה בוערת. דאלי השתמש לראשונה בדמות זו בסרטו משנת 1930 "עידן הזהב", והיא מופיעה בציור נוסף משנת 1937 - "המצאת המפלצות". דאלי ציין כי דמות זו היא "מפלצת גברית קוסמית המסמלת את קץ העולם".

==קישורים חיצוניים==
*[https://web.archive.org/web/20091102094123/http://www.dali-gallery.com/html/galleries/painting13.htm הסבר על היצירה]

קטגוריה:סלבדור דאלי
קטגוריה:ציורים סוריאליסטים
קטגוריה:ציורים משנות ה-1930
קטגוריה:בעלי חיים באמנות
קטגוריה:ג'ירפיים בתרבות
מראת השמים

מראת השמים בניו יורק - מבט מכיוון מרכז רוקפלר
מראת השמים (באנגלית: Sky Mirror) הוא פסל של הפסל ההודי-בריטי היהודי אניש קאפור הניצב בנוטינגהאם ובמנהטן שבניו יורק.

==הפסל בנוטינגהאם==
הפסל שבנוטינגהאם הוצב ביוזמת תיאטרון נוטינגהאם ובמימונו. הפסל הוצג לקהל ב-27 באפריל 2001 בעלות של 900,000 ליש"ט - באותה עת היה זה הפסל היקר ביותר שמומן על ידי הלוטו הלאומי הבריטי.

הפסל יוצר בפינלנד צורתו מראה קעורה בקוטר שישה מטרים העשויה פלדת אל חלד משויפת. הפסל שוקל כ-10 טונות. המראה מוצבת בזווית ופונה לעבר השמים, וכך משקפת את מראה השמים.

==הפסל במנהטן==
ב-19 בספטמבר 2006 הוצב פסל נוסף בשם זה במרכז רוקפלר שבניו יורק, לצד השדרה החמישית. פסל זה הוא גרסה גדולה יותר של הפסל בנוטינגהאם. קוטרו 10.6 מטרים, גובהו כ-3 קומות והוא שוקל 23 טונות. הפסל משקף את גורדי השחקים של העיר ומטרתו, לדברי קאפור, "להוריד את השמים אל הארץ".

<gallery>
תמונה:SkyMirror_NYC_Back.JPG|מראת השמים בניו יורק - מבט מהצד
תמונה:P9210003.JPG|מראת השמים בניו יורק - מבט לעבר מרכז רוקפלר
</gallery>

==קישורים חיצוניים==

*[https://web.archive.org/web/20090819151224/http://www.nottinghamplayhouse.co.uk/skymirror/ אתר מראת השמים בנוטינגהאם]
*[http://www.bbc.co.uk/nottingham/360/views/sky_mirror.shtml תמונות של מראת השמים בנוטינגהאם]
*[http://www.bbc.co.uk/nottingham/news/2001_04/09/skymirror_arrives.shtml כתבה של חדשות ה-BBC על הפסל]
*[https://web.archive.org/web/20061015190529/http://www.publicartfund.org/pafweb/projects/06/kapoor/kapoor-06.html מראת השמים בעיר ניו יורק]

קטגוריה:ערכים שבהם תבנית בריטניקה אינה מתאימה
קטגוריה:פסלים (יצירות)
קטגוריה:אניש קאפור
קטגוריה:נוטינגהאם
שרון טייכר

שרון טייכר (נולד ב-17 בדצמבר 1971) הוא שחקן, תסריטאי, קומיקאי, שדרן רדיו ומגיש טלוויזיה ישראלי.

== ביוגרפיה ==
טייכר למד בנעוריו בתיכון "אורט" בחולון עד כיתה י"ג, טרם גיוסו לצה"ל.

את דרכו בענף התקשורת החל טייכר ב"רדיו ללא הפסקה", בתוכנית היומית "היום ונורא", ואחר כך עבר לתחנת "רדיוס", להגשת התוכנית היומית "אין ברירה".

בשנים 1993–1997 הגיש פינה קבועה בתוכנית הטלוויזיה "זומביט".

הגיש את תוכנית הרדיו "ציפורי לילה מנקרות" בגלי צה"ל יחד עם חיים אתגר ולאחר מכן עם ערן זרחוביץ', שהפך לשותפו הבולט. ב-1 ביולי 2007 עבר לשדר עם זרחוביץ' ברדיו תל אביב את "תוכנית הערב" (שלאחר מכן שונה שמה ל"טייכר וזרחוביץ'"), תוכנית הומור ומערכונים והמציא את הלהיט טוסטר משולשים, לאחר ששי ודרור עברו לרדיו ללא הפסקה. בשנת 2009 כתבו והגישו השניים את תוכנית הטלוויזיה "שינויים בלוח השידורים" בערוץ 10 שהתבססה על קודמתה ברדיו. החל מיוני 2010 שידר הצמד תוכנית צהריים שבועית בשם "חותרים למגע" בגלי צה"ל, עד לינואר 2015. החל מקיץ 2015 חזרו השניים לשדר את תוכנית הערב ברדיו תל אביב בימים ראשון עד רביעי בין השעות 17:00 עד 18:00 בערב, והחל מספטמבר 2016 בין השעות 16:00 עד18:00.

טייכר הגיש את תוכנית הלייט-נייט "עכברי לילה" בערוץ 2 והופיע בתוכנית הטלוויזיה "של מי השורה הזאת?". ב-2010 הגיש ביחד עם ערן זרחוביץ' את התוכנית "היכל התהילה" בערוץ ביפ. שיחק בתפקיד אורח בעונה החמישית של "הפיג'מות" ובסדרה "15 דקות" המשודרת ב-YES. כמו כן דיבב דמויות שונות בסדרת האנימציה דיג'ימון ובסרט דיג'ימון, בו דיבב את דייוויס ואת גילמון.

כתסריטאי נמנה עם כותבי התוכניות "משחק מכור", "הלילה עם ליאור שליין", "מצב האומה" ו"ארץ נהדרת", תוכנית בה הוא משתתף לעיתים כשחקן אורח. גילם תפקידים קטנים ב"הלילה עם ליאור שליין", "ארץ נהדרת" ו"האחיות המוצלחות שלי". ב-2021 החל להנחות את תוכנית האירוח "האולפן שלי בנץ" בכאן חינוכית, בה התארחו שחקני הסדרה "האחיין שלי בנץ", בה טייכר גילם את דמותו של גרי, מנהל בית ספר "נקניקי גולדה".

משנת 2010 הוא מרצה לתקשורת ורדיו במסלול הבינלאומי לתקשורת באוניברסיטת רייכמן ומשנת 2012 מלמד תקשורת ורדיו באוניברסיטת אריאל בשומרון.

== חיים אישיים ==
באוגוסט 2017 התארס טייכר למיכל כרמי, שחקנית ומעצבת פנים. ב-25 במאי 2018 נישאו בטקס חתונה אזרחית אותו ערך גידי גוב. לשניים בת אחת, והם מתגוררים בתל אביב.

== קישורים חיצוניים ==

* [http://www.icast.co.il/default.aspx?p=Podcast&id=366397 תוכניות "חותרים למגע"], באתר iCast
* 

== הערות שוליים ==

קטגוריה:שדרני רדיו ישראלים
קטגוריה:בדרנים ישראלים
קטגוריה:מדבבים ישראלים
קטגוריה:מגישי ציפורי לילה
קטגוריה:תסריטאי טלוויזיה ישראלים
קטגוריה:בוגרי תיכון אורט חולון
קטגוריה:סגל גלי צה"ל
קטגוריה:סגל המרכז הבינתחומי הרצליה
קטגוריה:סגל אוניברסיטת רייכמן
קטגוריה:סגל אוניברסיטת אריאל בשומרון: בית ספר לתקשורת
קטגוריה:ארץ נהדרת: אישים
קטגוריה:ישראלים שנולדו ב-1971
שער העננים

שער העננים (באנגלית: Cloud Gate) הוא פסל שיצר אניש קאפור המוצב בפארק המילניום שבשיקגו בארצות הברית.

==תיאור==
צורתו של הפסל אליפטית, ובשל צורה זו הוא זכה לכינוי "השעועית" לפני שהוחלט על שמו הרשמי.

הפסל עשוי מ-168 לוחות פלדת אל חלד משוייפים.

מידותיו: גובהו כ-11 מטרים, אורכו 22 מטרים, רוחבו כ-12 מטרים, ומשקלו 110 טונות.

הפסל משקף את קו הרקיע של העיר. קאפור אמר שהפסל נועד להיות "שער לעיר שיקגו, המשקף את העיר שאליה הוא מוביל".

מבקרים הבאים לראות את הפסל יכולים לעבור תחת חלקו המרכזי, ולהביט על התחתית הקעורה של הפסל. קאפור כינה חלק זה "טבור הפסל" או "האומפלוס". המתבוננים מנקודה זו רואים השתקפויות מרובות של עצמם ושל מבקרים אחרים.

==הפסל כסמל==
שער העננים הפך לסמל של העיר שיקגו, ולאתר תיירות מרכזי, ואחד האתרים המצולמים ביותר בעיר שיקגו. ראש העיר ריצ'רד דיילי הכריז על יום הצבת הפסל, 15 במאי 2006, כ"יום שער העננים". אורברט דייוויס, נגן הג'אז, אף כתב יצירה על שם הפסל. בחצי השני של 2016 נספרו כ-12.9 מיליון מבקרים בסביבת הפסל.

==הקמת הפסל==
בשנת 1999 נבחרה הצעתו של קאפור לפסל שעתיד היה להיות מוקם בפארק המילניום על פני הצעה של האמן ג'ף קונס. מספר שנים ארכה השגת המימון לבניית הפסל, והעבודה החלה בשנת 2002. בין השנים 2002–2004 הוכנו לוחות הפלדה המרכיבים את הפסל באוקלנד שבקליפורניה.

בעת תכנון הקמת הפסל הכוונה הייתה להרכיבו במלואו באוקלנד, ולאחר מכן להעבירו לשיקגו דרך תעלת פנמה ונהר סנט לורנס, אולם בשל החשש לפגיעה בפסל הוחלט להרכיב אותו בפארק עצמו. בשל עיכוב בלוחות הזמנים הוצג הפסל החלקי בעת פתיחת הפארק ביולי 2004, ובשל העניין הציבורי בו המשיך הפסל החלקי להיות מוצג והעבודות הופסקו. רק לאחר כחצי שנה כוסה הפסל ועבודות ההקמה נמשכו. הפסל הושלם ונחנך ב-15 במאי 2006.

עלויות הקמת הפסל הוערכו ב-6 מיליון דולרים אולם העלויות בפועל הגיעו ל-23 מיליון דולרים. הקמת הפסל מומנה באמצעות תרומות.

==קישורים חיצוניים==

* 
* [http://www.millenniumpark.org/ תיאור הפסל באתר פארק המילניום]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פסלים (יצירות)
קטגוריה:אניש קאפור
קטגוריה:שיקגו: תרבות
קטגוריה:יצירות משנת 2006
Eclipse

אקליפס (באנגלית: Eclipse) היא פלטפורמת תוכנה פתוחה וחופשית לפיתוח יישומי צד־לקוח עשירים. אקליפס מנוהלת על ידי Eclipse Foundation, מוסד ללא כוונת רווח המתווה את כיווני ההתפתחות של הפלטפורמה.

כלי פיתוח רבים מפותחים כיום על־גבי אקליפס וחלקם מנוהלים כתתי־פרויקטים במסגרת קרן אקליפס . על הפלטפורמה מפותחים מוצרים מסחריים רבים וכן פרויקטים פתוחים וחופשיים שונים (לדוגמה Vuze). 

עם זאת, השימוש הרווח ביותר באקליפס הוא ככלי פיתוח ליישומים בשפת ג'אווה. אקליפס מספקת סביבת פיתוח מתקדמת לשפה זו, והיא בעצמה משמשת לפיתוח פלטפורמת אקליפס, הכתובה גם היא באקליפס. נוסף על כך, לאקליפס יש מספר רב של פרויקטים משניים, המספקים סביבות פיתוח לשפות אחרות כגון C++, פייתון ורבות אחרות.

ההשערה הרווחת היא שהשם אקליפס נבחר בגלל התחרות עם חברת סאן מיקרוסיסטמס, מפתחת שפת ג'אווה. "סאן" פירושו שמש ו"אקליפס" פירושו ליקוי חמה.

==ראו גם==
*Google Plugin for Eclipse

== קישורים חיצוניים ==

* 
* [http://www.eclipse.org www.eclipse.org] - האתר הרשמי של Eclipse

[[תוכנית Hello world בשפת Java שנכתבה ובוצעהבסביבת הפיתוח המשולבת Eclipse]]

קטגוריה:תוכנה חופשית
קטגוריה:סביבות פיתוח משולבות
Adjuvant! Online

Adjuvant! online היא תוכנה המיועדת לסייע לאנשי רפואה וחולים הנמצאים בשלבים ראשונים של מחלת הסרטן לדון בתועלת ובסיכון שבבחירת טיפול משלים (כימותרפיה או טיפול הורמונלי) למחלה לאחר ניתוח. המטרה היא לקבל הערכות לגבי הסיכון לתוצאה שלילית (חזרה של המחלה או מות מן המחלה) ללא טיפול ולהעריך את ההפחתה בסיכון כתוצאה מטיפול משלים. בנוסף מחשבת התוכנה את הסיכון שבתופעות הלואי של הטיפול. 

הערכות אלו נעשות על פי מידע המסופק על ידי המשתמש, המידע כולל: מעורבות בלוטות לימפה, גיל, גודל הגידול, מיון היסטולוגי ועוד. על פי המשתנים שהוזנו מחושב הסיכוי לחזרת המחלה (או תמותה מהמחלה), הסיכוי לתמותה שאינה קשורה למחלה והסיכוי לאי חזרה. כל התוצאות מוצגות באופן גרפי ומספרי. הגרסה הנוכחית מחשבת את התועלת שבשימוש בטיפול משלים בסרטן השד, סרטן המעי הגס וסרטן הריאות.

== ביקורת תוכנה ==

* בגלל מורכבות הנתונים הנדרשים לתוכנה מומלץ כי רק אדם מקצועי ובעל ניסיון בתחום הסרטן יזין את הנתונים.
* התוכנה אינה מתחשבת במשתנים כבעלי השפעה פרוגנטסטית כגון נוכחות her-2 בסרטן השד.
* התוכנה אינה מקיפה את כל האפשריות הטיפוליות כגון טיפול בקרינה או טיפול בתרופות חדשות כגון הרצפטין, למעשה העובדה שהתוכנה מבוססת על ניתוח נתונים רטרוספקטיבי מונעת התחשבות בשינויים שנעשו בעשור האחרון בדרך הטיפול.

== פיתוח ונתונים טכניים ==

פיתוח התוכנה החל בשנת 1996 והיא מבוססת על נתונים המשתנים מעת לעת, על פי תוצאות תצפיות רטרוספקטיביות ומתוצאות ניסויים קליניים. מימון לפיתוח התוכנה ניתן מתרומות אישיות, מקרנות נדבנות וממענקים ממשלתיים ותעשייתיים. 

התוכנה פועלת בסביבת Java. ניתן להפעיל את התוכנה בגרסת אינטרנט או בגרסת pocket PC. גרסת Adjuvant הנוכחית היא גרסה 8.

== קישורים חיצוניים ==
* [https://web.archive.org/web/20061004160134/http://www.adjuvantonline.com/ adjuvant online] אתר התוכנה

קטגוריה:סרטן
קטגוריה:תוכנות בריאות
קטגוריה:סרטן השד
עצם החישור

עצם חישור ימנית. מימין-מבט אחורי, משמאל-מבט קדמי. 1.ראש, 2.צוואר, 3.גבששת, 4.הגבול הקדמי, 5.הגבול האחורי, 6.הרכס הבין גרמי, 7.זיז החרט, 8.הגבשושית הגבית, 9.מקום המפרק המרוחק עם עצם הגומד
עצם החִישּׁוּר (רדיוס, TA: Radius), היא עצם ארוכה, שנמצאת בין מרפק היד לשורש כף היד. עצם החישור קצרה וקטנה יותר מעצם הגומד, ושתי העצמות יחד, מרכיבות את האמה. שמה של עצם החישור מקורו במונח הלטיני radius, שפירושו חישור של גלגל, וניתן לה לפי צורתה המזכירה חישור גלגל.

== מבנה אנטומי ==
=== חלק עליון (מקורב) ===
חלקה העליון של העצם כולל ראש, צוואר וגבששת. לראש (Caput radii) מבנה גלילי, עם שקע במשטח העליון שלו, המתאים למבנה העגול של הראשיש של עצם הזרוע, אליו הוא מופרק. היקפו של הראש חלק, חלקו התיכון רחב ומופרק עם נישה מתאימה בעצם הגומד. יתר ההיקף, צר יותר ועטוף ברצועה הטבעיתונית (Ligamentum anulare radii).

בהמשך לראש נמצא הצוואר (Collum radii) ובהמשך לו, בצד הקדמי של העצם, נמצאת בליטה בשם גבששת החישור (Tuberositas radii). לגבששת החישור מתחבר שריר הזרוע הדו ראשי.

=== גוף העצם ===
לגוף עצם החישור (Corpus radii), צר בחלקו העליון ומתרחב ככל שמתקרבים לחלקו התחתון, צורת מנסרה. שלושה קווים המפרידים את גוף העצם לשלושה משטחים, מעניקים לו את צורתו: גבול קדמי (Margo anterior radii), גבול אחורי (Margo posterior radii) והרכס הבין גרמי (Margo interosseus radii). לרכס הבין גרמי, מחובר הקרום הבין גרמי (Membrana interossea), המחבר בין עצם החישור לעצם הגומד.

שרירים המניעים את שורש כף היד ואת אצבעות כף היד, נאחזים לאורך גוף העצם. ביניהם, מרבית השרירים החיצוניים (לכף היד) המניעים את האגודל והשרירים האחראים על תנועות הסיבובים כלפי מטה וכלפי מעלה של האמה.

=== חלק תחתון (מרוחק) ===
החלק התחתון של עצם החישור, רחב ובעל שני משטחים מפרקיים. בצידו התיכון נמצאת נישה (Incisura ulnaris) המתאימה לראש עצם הגומד, אליו היא מופרקת דרך מפרק החישור והגומד המרוחק. תחתון יותר, בקצה העצם, משטח מפרקי נוסף, מחולק לשניים, המתאים לעצמות שורש כף היד - הסירה והסהר.

בחלק האחורי בולטת הגבשושית הגבית (Tuberculum dorsale) התומכת ומפרידה בין חלק מגידי פושטי כף היד והאגודל, הנעים משני צדדיה. בחלק הצידי, בולט זיז החרט (Processus styloideus radii), נקודת אחיזה לרצועות כף היד ומעבר לחלק מהגידים המניעים את האגודל.

== ראו גם ==
*עצמות - מונחים
*שבר בעצם החישור הרחיקנית
*מרפק משוך

==קישורים חיצוניים==

* 

חישור
סקורץ'

סקורץ (באנגלית: Scorched Earth; נקרא גם בעברית: אדמה חרוכה) הוא משחק פלטפורמה שנוצר בשנת 1991 על ידי וונדל הייקן למערכת ההפעלה DOS.

במשחק נלחמים טנקים שונים בתורות זה בזה בסביבה דו־ממדית, כאשר בכל תור על הטנק לנסות לפגוע ולהביס את יריבו על ידי קביעת זווית הירי ועוצמת הירי של הטנק שלו לפני כל ירייה.

==תיאור המשחק==
במשחק יכול לשחק שחקן בודד (נגד המחשב) עד מספר שחקנים רב. המטרה היא להשמיד כמה שיותר טנקי אויב ולהישאר הטנק היחיד בסוף השלב. לכל טנק צבע אחר, כך שניתן להבדיל בין הטנקים השונים בקלות. ישנם גם כמה דגמים של טנקים אך ההבדלים ביניהם אינם משמעותיים והשפעת ההבדל בין דגמי הטנקים על מהלך המשחק קטנה, זאת מלבד טנק אחד שהבחירה בו מותרת רק למחשב. שימוש בטנק זה גורם לשדרוג הנשק הנורה. בצורה זו, טיל בסיסי הנורה על ידי טנק זה הופך לטיל בעל ראש נפץ גרעיני.

סביבת המשחק היא הר של חול שגובהו אינו אחיד או מערה אשר בה יש גם תקרה מחול. בעת פגיעה בחול על ידי פגז או נשק אחר נוצר פיצוץ אדום והחול שהיה במקום הפיצוץ נעלם. כל חול שנשאר מעל נקודת הפיצוץ נופל מטה ולפעמים קובר תחתיו טנק אחד או יותר. לסביבת המשחק השפעות נוספות על מהלך המשחק. חלקו העליון של המסך המהווה את השמים יכול להציג מגוון התנהגויות, למשל ספיגת הפגז ופיצוצו המיידי, או החזרתו מטה כמו כדורסל על רצפה. לסביבה יש אלמנט נוסף של רוח. כיוון הרוח ועצמתה משפיעים על תעופת הפגזים ויש להתחשב בה בעת תכנון הירי.

בתחילת השלב הטנקים ממוקמים על הר החול במיקומים אקראיים. כל שחקן בתורו בוחר נשק מהארסנל שברשותו, קובע את זווית ירי ואת העצמה ויורה, מתוך מטרה לפגוע בכמה שיותר טנקים.

בסיום כל שלב כל אחד מהשחקנים מקבל סכום כסף לפי מידת הנזק שגרם לטנקים האחרים. את הכסף ניתן להשקיע בין השלבים במסך קנייה - רשימת נשק שהשחקן קונה ממנה כלי נשק שונים לפי הבנתו וככל שהנשק רב עצמה יותר מחירו גבוה יותר. הנשק החדש מצטרף לארסנל של השחקן והוא יכול להשתמש בו בסיבובים הבאים.

המנצח במשחק הוא השחקן שהשיג את מספר הניצחונות הגדול ביותר לאחר מספר סיבובים שנקבע מראש.
==קישורים חיצוניים==
*
*[https://www.old-games.org/games/scorched Scorched Earth], באתר מסע אל העבר
* 

קטגוריה:משחקי וידאו משנת 1991
קטגוריה:משחקי DOS
קטגוריה:משחקי ארטילריה ממוחשבים
הר ריינייר

הר רֶיינְיֵיר (באנגלית: Mount Rainier) הוא הר געש במחוז פירס של מדינת וושינגטון, כ-87 ק"מ דרומית-מזרחית לסיאטל, בארצות הברית. ריינייר הוא ההר הגבוה ביותר ברכס הקסקייד ומתנשא לגובה 4,392 מטר. שכבת הלבה המוקדמת ביותר היא בת 840,000 שנה. הרישום האחרון להתפרצות הר הגעש היה בין 1820 ל-1854, אך עדי ראייה רבים דיווחו על פעילות בשנים 1858, 1870, 1879, 1882 ו-1894.

בפסגתו שני לועות געשיים בקוטר של כ-300 מ' כל אחד. אגם לוע קטן – הגבוה באמריקה הצפונית (4,329 מ') – שוכן מתחת לשכבת הקרח בחלקו התחתון של הלוע המערבי, והוא נגיש רק דרך המערות. 

==פארק לאומי==
מפת הפארק הר ריינייר, מקרא: אפור = זרמי [[לבה וזרמים פירוקלסטיים, צהוב = זרמי בוץ, כתום = להאר, אדום = להאר, לא בהכרח ממקור געשי]]

במטרה להגן על הנוף ולספק הנאה כמו גם לתרום להגדלת מספר הנוסעים במסילת הרכבת ולעסקים המקומיים, הוחלט ב-2 במרץ 1899 להכריז על ההר כפארק לאומי בשם הפארק הלאומי הר ריינייר. הכרזה זו של נשיא ארצות הברית, ויליאם מקינלי הפכה את הר ריינייר לפארק הלאומי החמישי בארצות הברית. שטח הפארק הוא כ-950 קמ"ר. נמצאים בו 26 קרחונים, בהם קרחון קרבון (Carbon Glacier) שהוא הקרחון הגדול ביותר ב-48 המדינות הדרומיות של ארצות הברית (Contiguous United States).

<gallery>
קובץ:Mount Rainier 7431.JPG|הר ריינייר
קובץ:Mount-rainier-over-tacoma.jpg|הר ריינייר
קובץ:Mount Rainier from southwest.jpg|מכוון דרום-מערב
</gallery>

==קישורים חיצוניים==

* 
* 

==הערות שוליים==

קטגוריה:רכס קסקייד
ריינייר
ריינייר
קטגוריה:אגמי לוע
ריינייר
קטגוריה:הרי געש פעילים
יוסטון קומטס

יוסטון קומטס (באנגלית: Houston Comets) הייתה קבוצת כדורסל נשים אמריקאית ששיחקה כדורסל בליגת ה-WNBA. הקבוצה נוסדה ב-1997, והייתה אחת הקבוצות המקוריות של ליגת ה-WNBA. הקבוצה זכתה בארבע האליפויות הראשונות של הליגה, ובכך הייתה לשושלת הראשונה של הליגה. לקבוצה יש את מספר האליפויות הגבוה ביותר בליגה במשותף עם הלינקס והסטורמס.

הרכב הקומטס היה ידוע בחוזקה ההתקפית שלו ובשלל הכוכבות ששיחקו בו - סינתיה קופר (ה-MVP הראשונה של הליגה), שריל שוופס וטינה תומפסון.

הקומטס הייתה קבוצת-אחות של היוסטון רוקטס.

ב-2008 התפרקה הקבוצה והנהלת הליגה הסירה אותה מהקבוצות המתמודדות משום שלא נמצאה לה בעלות.

==היסטוריה==
יוסטון קומטס היא אחת מהקבוצות המקוריות של ליגת ה-WNBA. ב-1997, הם ניצחו את ניו יורק ליברטי בגמר ה-WNBA וזכו באליפות הראשונה בתולדות הליגה. בעונה שלאחר מכן, עברה הקבוצה ממחוז המזרח למחוז המערב. באותה שנה, זכתה הקבוצה באליפות שנייה, לאחר שניצחה בסדרת הטוב משלוש את פיניקס מרקורי.

ב-1999, הובילו "שלוש הגדולות" (סינטייה קופר, שריל שוופס וטינה תומפסון), את יוסטון לאליפות שלישית ברציפות, לאחר ניצחון בגמר על ניו יורק ליברטי של תרזה וותרספון. באותה השנה, איבדה הקבוצה את קים פרוט, שנפטרה ממחלת הסרטן. על שמה של פרוט נקרא פרס הספורטיביות של ה-WNBA.

בשנת 2000 הגיעו הקומטס לגמר ה-WNBA בפעם הרביעית ברציפות, וזכו באליפות ללא מאמץ לאחר ניצחון על ניו יורק ליברטי. עקב כך, הפכה יוסטון קומטס לשושלת ידועה בספורט העולמי. בשנת 2001, לאחר פרישתה של סינטייה קופר, הודחה יוסטון כבר ברבע הגמר על ידי לוס אנג'לס ספארקס. שנה לאחר מכן, עקב פציעתה של שריל שוופס, הודחה שוב פעם הקבוצה ברבע הגמר. בעונת 2004, הקבוצה לא עלתה לפלייאוף בפעם הראשונה בתולדותיה, אבל שנה לאחר מכן, כבר הייתה בו שוב.

==שחקניות בולטות ==
* סינתיה קופר
* ג'נט ארקיין
* קלי גיבסון
* פראן האריס
* סוניה הנינג
* טמי ג'קסון
* אדוויג לוסון
* קים פרוט
* ג'ניפר ריזוטי
* קוקווייסי וושינגטון
* טינה תומפסון
* שריל סוופס
* מישל סנואו
* דון סטיילי

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:קבוצות כדורסל נשים
קטגוריה:קבוצות WNBA

קטגוריה:יוסטון: מועדוני ספורט
קטגוריה:קבוצות כדורסל שהתפרקו
ציפי זרנקין

ציפי זרנקין (מוכרת מחוץ לישראל כציפי; נולדה ב-7 בדצמבר 1954) היא זמרת ישראלית.

== חייה ==
ציפי נולדה בחיפה וגדלה במושב שורש שליד ירושלים. את שירותה הצבאי עשתה בצוות הווי הנח"ל לצדם של יזהר כהן, נאוה ברוכין וחני מולדבין. לאחר השירות הופיעה עם המלחין משה וילנסקי בביצועים לשיריו, ואף הקליטה כמה מהם, כמו "תני לו פרח" (שהתפרסם מאוחר יותר בביצוע גלי עטרי), "נערי בים ביתו" (ששרה במקור דורית ראובני.) ועוד. 
לאחר שהות של 5 שנים בארצות הברית, שם הופיעה לפני הקהילה היהודית, שבה לישראל ומאז היא מופיעה ברחבי הארץ ובעיקר באילת, בה היא מתגוררת.
בשנת 2010 הוציאה בעקבות מופע משירי וילנסקי אלבום חדש ומצליח, "תנו לו פרח", המאגד שירים של המלחין משה וילנסקי, חלקם לא הוקלטו קודם לכן. המפיק והמעבד המוזיקלי של אלבום זה הוא רפי קדישזון. בת זוגו של יואב איגרא, יזם, אדריכל ובעלים-משותף של מלונות הרודס באילת.

== אלבומים ==
* "א-ביסל יידישקייט" (1999) - אלבום שירים ביידיש (הסיבה שהאלבום ביידיש היא שזרנקין חיפשה אחר השורשים של הוריה, שהיו ניצולי שואה).
* "מיסטי" (2000) (באנגלית) - אלבומה הבינלאומי הראשון של זרנקין.
* "שלום על ישראל" (2003) - אלבום המורכב משירים עבריים.
* "תנו לו פרח" - שירי משה וילנסקי (2010) - אלבום משירי משה וילנסקי, שמרבית מהם מוקלטים בפעם הראשונה.

==קישורים חיצוניים==

* [http://web.nli.org.il/sites/NLI/Hebrew/music/news/Pages/Zarenkin.aspx ציפי זרנקין שרה בבכורה שירים של משה וילנסקי], באתר [http://web.nli.org.il/sites/nli/Hebrew/Pages/default.aspx הספרייה הלאומית]
* [http://www.tzipi.com האתר של ציפי זרנקין, כולו באנגלית ואינו מעודכן כמעט (לרוב; הביוגרפיה היא המקום היחיד באתר שגם בעברית)]
* 

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:חברות צוות הווי הנח"ל
קטגוריה:חברי צוות הווי הנח"ל
קטגוריה:משתתפות פסטיבל הזמר המזרחי
קטגוריה:שורש (מושב): אישים
קטגוריה:ישראליות שנולדו ב-1954
קטגוריה:ישראלים שנולדו ב-1954